
Allment 
Informasjon om emnets innhold, læringsmål, undervisnings- og eksamensform m.m. finner du i emnebeskrivelsen: 
https://www.uio.no/studier/emner/hf/imv/MUS2730/

Karakterskala: A – F 
https://www.uio.no/studier/eksamen/karakterskala/index.html 

Sensorveiledning for hjemmeeksamen 
· Minimumskrav (E): Besvarelsen må være et stykke innenfor oppgitt besetning, vise spor av oppgitt modus eller tema, samt tilfredsstille minimumskrav til lengde. Partituret må være lesbart, og ha riktig oppsett og vise tempo. Det må vises en minimumsforståelse for instrumentenes karakter og funksjon i orkesteret. Om det scores høyere på andre parametre, kan en for kort besvarelse godtas.
· Nokså gode besvarelser (D) må i tillegg vise en viss variasjon i instrumentering. Partituret må vise ideer om dynamikk og karakter. Kandidaten må også vise en generell formforståelse, og en nokså god forståelse for instrumentenes karakter og roller. Om det scores høyt på andre parametre, kan en noe for kort besvarelse gi denne karakteren. 
· Gode besvarelser (C) bør vise god og variert instrumentasjon og instrumentbruk, samt utnyttelse av orkesteret. De bør også vise jevnt over klar notasjon og gjøre aktiv bruk av dynamikk, frasering og artikulasjon. Kandidaten må demonstrere god forståelse for harmonikk relatert til den oppgave som velges, og en konsistens i forhold til den stilen kandidaten utover det velger. Kandidaten må også vise en selvstendighet og kreativitet i utformingen av stykket. 
· Meget gode besvarelser (B ) må vise en gjennomgående presis notasjon og meget god forståelse for instrumentasjon i form av varierte, idiomatiske og godt balanserte løsninger. Kandidaten må også vise variasjon i karakter, dynamikk, instrumentutnyttelse samt variert bruk av spilleteknikker og god og variert bruk av harmonikk ut i fra oppgitt modus og den stilen som velges. Kandidaten må også vise en høy grad av selvstendighet og kreativitet i utformingen av stykket. 
· Svært gode besvarelser (A) bør utover kravene over, holde et tilnærmet profesjonelt nivå innenfor emnets rammer. Besvarelsen må også vise en svært høy grad av selvstendighet og kreativitet.

